Eya go menyu wa bobedi
MABAPI LE RENA
Kgopela Thuto ya Mahala ya Beibele
GO BONA DIOFISI LE MEAGO
TABA YA LETLAKALA LA KA NTLE Na Boipelaetšo ke Tharollo?
TABA YA LETLAKALA LA KA NTLE Ke be ke Bona go Hloka Toka Gohle Moo ke Bego ke Lebelela Gona
O ka rata go bala sehlogo se ka leleme lefe? %%
O ka kgona go thuša ngwana wa gago wa nywaga e mebedi go fetoša mokgwa wa gagwe. Lega go le bjalo, thoma ka go ela hloko lebaka la gore a dire matepe.
LEBAKA LA GO DIREGA GA SEO
Bana ba banyenyane ga ba kgone go laola maikwelo a bona. Seo ka bosona se ka dira gore ngwana wa gago a fele a tepelela. Eupša ga go felele moo.
SEO O KA SE DIRAGO
Eba le kwešišo. Ngwana wa gago ga se mothwana yo mogolo. Go se be le phihlelo ya go swaragana le maikwelo a gagwe go ka dira gore a feteletše dilo ge a ferekane. Leka go bona dilo go ya ka pono ya gagwe.—Molao wa motheo wa Beibele: 1 Bakorinthe 13:11.
O se ke wa fetofetoga. Ge o nea ngwana wa gago selo se sengwe le sengwe seo a se nyakago, go na le kgonagalo ya gore a dire matepe nakong e tlago ge a nyaka se sengwe. Boledišana le ngwana wa gago o theošitše maswafo gomme o mmontšhe gore o tiišitše ka seo o se bolelago.—Molao wa motheo wa Beibele: Mateo 5:37.
O se ke wa fela pelo. O se ke wa letela gore matepe a fele ka bjako, kudukudu ge e ba o be o tlwaeditše ngwana wa gago gore o tla hwetša seo a se nyakago ge e ba a tepelela. Lega go le bjalo, ge e ba o dira dilo gabotse gomme o dula o tsepame, mohlomongwe matepe a ka fokotšega. Mafelelong, a tla felela sa ruri. Beibele e re: “Lerato ga le fele pelo.”—1 Bakorinthe 13:4.
Leka le go dira se se latelago:
Ge matepe a thoma, swara ngwana wa gago (ge e ba go kgonega) gomme o mo thibele go dira seo a nyakago go se dira eupša o sa mo gobatše. O se ke wa mo kgadimola. Mo lete go fihlela a homola. Mafelelong, ngwana o tla lemoga gore matepe ga se a mo hola ka selo.
“Anke ‘ee’ ya lena e be ee, ‘aowa’ ya lena e be aowa.”—Mateo 5:37.
Go Godiša Bana Lenyalo le Lapa
Lenaneo la Thuto ya Beibele